Hortengata (Oslo)

Hortengata er en gate på Sagene (bydel Sagene) i Oslo. Den går fra Uelands gate til Drøbakgata. Tidligere var den lengre og gikk til Skiensgata (Mossegata), en bortregulert gate som gikk mellom Arendalsgata og Mogata. Oppføring av den store blokken ved Drøbakgata gjorde imidlertid om på dette.

Gaten fikk navn i 1896 etter byen Horten. I området finnes også en rekke andre gater med navn etter norske byer. Eneste gjenværende adresser er nr. 6F og 6G, som er oppganger i en OBOS-blokk fra 1930-årene som strekker seg rundt hjørnet i Sandefjordgata.

Kilder


Eksterne lenker


Kategori:Veier i Oslo
Kategori:Veier på Sagene (strøk)